《西江月 其二 寿友人》
宋代·廖行之

试数阶蓂有几，昨朝看到今朝。南薰早动舜琴谣。

端为熊罴梦兆。

学粹昔人经制，文高古乐箫韶。天风从此上扶摇。

回首不劳耕钓。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。